पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 की दूसरी लहर में बढ़ते संक्रमण को देखते हुए वैज्ञानिक और औद्योगिक अनुसंधान परिषद ने इनोवेशन अवार्ड- 2021 के आवेदन की अंतिम तिथि 1 माह बढ़ाकर 31 मई, 2021 कर दी है। उल्लेखनीय है कि कोरोना के इस संकटकालीन दौर में सब विद्यार्थी घरों में कैद है। ऐसे में नवाचार में रुचि रखने वाले सीबीएसई व आरबीएसई 12वीं कक्षा तक के विद्यार्थियों के पास 1 लाख रुपए तक का नकद इनाम जीतने का मौका है।
वैसे तो विद्यार्थी स्कूल के लिए प्रोजेक्ट संबंधी व अन्य प्रायोगिक कार्य करते ही हैं पर अब उनका हुनर एक लाख रुपए तक का पुरस्कार का विजेता बना सकता है। दरअसल वैज्ञानिक तथा औद्योगिक अनुसंधान परिषद की ओर से स्कूली विद्यार्थियों के लिए इनोवेशन अवार्ड-2021 प्रतियोगिता कराई जा रही है, जिसमें कक्षा-12 तक के स्कूली छात्र-छात्राएं भाग लेकर नकद इनाम के हकदार बन सकते हैं। इस प्रतियोगिता में स्कूलों में पढ़ने वाले कुल 15 विद्यार्थियों को पुरस्कृत किया जाएगा।
इन सभी छात्रों को पर्यावरण की समस्या से जुड़ा कोई समाधान बताना होगा। बच्चों के प्रस्तावों को जैव प्रौद्योगिकी, जीव विज्ञान, रसायन, इलेक्ट्राॅनिक्स व तकनीक को बढ़ावा देने वाला कोई विचार या डिजाइन संबंधी अलग-2 समूहों में वर्गीकृत किया जाएगा। जो भी छात्र इन विषयों को सबसे अनोखे तरीके से प्रदर्शित करेंगे उन्हें ही पुरस्कार के लिए चुना जाएगा। चयनित छात्रों को उनके विज्ञान शिक्षक के साथ आईपीआर में प्रशिक्षण दिया जाएगा।
इनोवेशन अवार्ड के लिए विद्यार्थी ऐसे कर सकेंगे आवेदन, प्रमाण-पत्र लगाने होंगे
15 विजेताओं को मिलेगी राशि
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn